dh-unibe/image-text_koenigsfelden-charters-post-1500 huggingface dataset:
Ich, Alexandeˀ Schmid, wilenn Jacob Schmids, selig₎, vō Ròtt elicheˀ
sun, bekenn mit disem brieff, ✳ alsz ich jetz ✳ von minē g₎ froͧwn̄, aͤpptissin
unnd convēt zü Küngsfeld₎, ✳ durch Hannsen Bürreˀ belechnet bin der
stucken unnd guͤttrenn, in dem lechenn brieff, mir darumb̄ gaͤben, und
irem lechenn bùch ✳ eygennlich bestimpt. ✳ soͤlich leͣchenn ich oùch
als ein lechenn man enpfanng₎ ✳ unnd darumb̄ und vō gmeldtt₎
hoffmeyster geschworn̄ hab ✳ den gmeinē lechenn eyd, in irm bùch
begriffenn, ✳ dà bekenn ich mich wussentlich, ✳ dasz ich
by dem allem ✳ unnd wasz einem lechenn man gägen
siner obrikeyt zetünd gebürt, ✳ dazs ich soͤlichs alles gmeinlich unnd sunderlich wil erstattenn ✳ unnd dem gnuͤg thuͤn,
wie ich dann alsz ein lechenn man leͣchenns unnd lannds
gwonheit nàch zetuͤnd schuldig bin, ✳ gevaͤrd ✳ unnd wasz hiewideˀ
sin moͤcht ganntz gemitt₎, ✳ in crafft disz brieffs, ✳ der desz zuͦ wàrē
urkünd, ✳ durch mineˀ ernstig₎ bitt willenn ✳ mit desz edlenn,
vestenn Hannsen Saͤgennsers, seshafft zü Brugg, ✳ mines liebenn
junckhern, eygnē angehaͤnckt₎ sigel, ✳ im ✳ unnd sinen erbenn gantz unschaͤ¬
dlich, ✳ verwart, gebenn ist uff sannt ✳ Uͦlrichs abend, anno dn̄i
xv ͨ xvimo.
Alexandˀ Schmid vō Roͧtt
Konigsf. 904
Staatsarchiv
AARGAU
T ✳ 23 ✳
1516